ՄԵՆՔ։ Հավատում ենք սիրուն

«ՄԵՆՔ։ Հավատում ենք սիրուն» (անգլ.՝ W.E.), Մադոնայի երկրորդ ռեժիսորական աշխատանքն է, որի պրեմիերան տեղի է ունեցել 2011 թվականի սեպտեմբերի մեկին, Վենետիկի 68-րդ կինոփառատոնին։


== Սյուժե ==
Ֆիլմն ունի երկու սյուժետային գիծ։ Մեկը նվիրված է Էդուարդ VIII արքայի և բաժանված ամերիկուհի Ուոլիս Սիմպսոնի սիրային հարաբերություններին, հանուն որի արքան հրաժարվում է գահից։ Մյուսը կապված է Ուոլի Ուինտրոպի՝ մեր ժամանակներում ապրող աղջկա հետ՝ հիացած արքայական ընտանիքի սիրով։
Ուոլիսը և Էդուարդը հանդիպում են վերջինիս կազմակերպած խնջույքում։ Հարաբերությունների արագ զարգացում, նախանձախնդիր ու հիացած հայացքներ, արքայական ընտանիք և ամուսնալուծված կին։ Էդուարդը փակում է աչքերն ամեն ինչի վրա։ Եվրոպայով շրջելիս Էդուարդը Ուոլիսին է նվիրում թևնոցներ և բոլորը միևնույն մակագրությամբ ՝ W.E.:
Ուոլին ցանկանում է երեխա ունենալ, իսկ ամուսինը՝ ընդհակառակը։ Ամուսնու կողմից ոչ այնքան մեծ ուշադրության արժանացած կինը հանդիպում է Եվգենիի հետ, հետզհետե մտերմանում։
Անգլիայի կառավարությունը և արքայական ընտանիքը հրաժարվում են ճանաչել Էդուարդի հարաբերությունները Ուոլիսի հետ։ 1936 թվականի դեկտեմբեր 11-ին Էդուարդ VIII-ը հրապարակավ ելույթ է ունենում և հայտնում իր՝ գահը եղբորը հանձնելու որոշումը։ Նա ասաց. «Ես անհնարին եմ գտնում լինել պատասխանատու և հոգ տանել արքայական պարտականություններս կատարելու ծանր բեռան մասին առանց այն կնոջ օգնության և աջակցության, որին սիրում եմ»։


== Դերերում ==
Էբբի Կորնիշ - Ուոլի Ուինտրոպ
Անդրեա Ռայզբոոր - Ուոլիս Սիմպսոն
Ջեյմս Դ'արսի - Էդուարդ VIII
Օսկար Աիզեկ - Եվգենի Կոլպակով
Անաբել Ուոլիս - Արաբելա Գրին
Լոուրենս Ֆոկս - արքայազն Ալբերտ
Ռիչարդ Կոյլ - Ուիլիամ Ուինտրոպ
Ջեյմս Ֆոկս - Գեորգ V
Նատալի Գալ - Էդիտա
Նատալի Դորմեր - Ելիզավետա Բոուզ-Լայոն
Քեթի ՄակԳրատ - Թելմա Ֆերնես
Աննա Սկելերն - Դաֆնա


== Նկարահանող խումբ ==
Ռեժիսոր -Մադոննա
Սցենարիստներ - Մադոննա, Ալեք Քեշիշյան
Պրոդյուսերներ - Կոլին Վեյնս, Սկոթ Ֆրանկլին, Կրիս Տիկյո, Նայջել Վուլ
Օպերատոր - Հագեն Բոգդանսկի
Մոնտաժ - Դենի Տուլ
Կոմպոզիտոր - Աբել Կորժենեվսկի
Հագուստի հեղինակ - Էրիան Ֆիլիպս


== Փաստեր ==
«Ես ուզում էի հասկանալ՝ ինչպիսի պիտի լինի սերը, որ տղամարդը, ծնված լինելով թագավոր օծվելու և Կայսրությունը կառավարելու համար, հրաժարվի իր ուղուց հանուն կնոջ»։Մադոննան իր՝ ֆիլմը նկարահանելու որշման մասինՆկարահանման մեկ ամբողջ օրը ծախսվել է այն կադրի վրա, որում Էբբի Կորնիշի հերոսուհին դուրս է գալիս լոգարանից։
Մադոննան խոստովանել է, որ այս ֆիլմը ստեղծվել է իր նախկին ամուսինների՝ Շոն Փենի և Գայ Ռիչիի բարոյական աջակցությամբ։
Ֆիլմի նկարահանումները տեղի են ունեցել երեք երկրներում՝ ԱՄՆ, Ֆրանսիա, Անգլիա
Էդուարդ VIII-ի դերի համար Ջեյմս Դ'արսին սովորել է նվագել շոտլանդական պարկապզուկ, սակայն մոնտաժի ժամանակ այդ հատվածը դուրս է մնացել։
Օսկար Աիզեկը Եվգենիի դերի համար մեկ ամսում սովորել է դաշնամուր նվագել։


== Քննադատություն ==
Ընդհանուր առմամաբ ֆիլմը արժանացավ բացասական գնահատականի։ Rotten Tomatoes առցանց ագրեգատուրում 62 ակնկարկներից միայն 16 %-ն էր դրական։ Metacritic-ում ֆիլմը 100 բալից արժանացավ 37-ի։
Իտալական «Corriere della Sera» թերթը հավաստիացներում էր, որ Մադոննայի նոր ֆիլմը արցունքոտ էր և ոչ համոզիչ։
Film.it կինոպորտալը գրում է. «Նրա (Մադոննայի) ոճը չափից մեծ դոզա է. նա փորձում է ֆիլմում տեղավորել միանգամից ամեն ինչ՝ զգացմունքներ, արցունքներ, սեր, դար...իսկ արդյունքում այն չափից դուրս փայլուն է ստացվում»։
Թոդ Մքքարթին «Hollywood Reporter»-ից գրում էր. «Հավանաբար այստեղ կա ինչ-որ հաճելի բան աչքի և ականջի համար, բայց հոգու՝ ոչինչ»։
«The Independent»-ը համառոտ հայտարարել է. «ՄԵՆՔ։ Հավատում ենք սիրուն ֆիլմը գլուխգործոց չէ»։


== Ծանոթագրություններ ==


== Արտաքին հղումներ ==
Ֆիլմի պաշտոնական կայքէջ Archived 2017-07-21 at the Wayback Machine.
ՄԵՆՔ։ Հավատում ենք սիրուն ֆիլմի բրիտանական կայքէջ